ddrg/super_eurlex huggingface dataset:
3.

Nõuandekomitee nõustub komisjoniga, et nimetatud tehingu hindamise eesmärgil on asjaomased tooteturud määratletud järgmiselt: a) eraldi 1) tööstusklientidele valge suhkru tarnimise ja 2) jaemüüjatele valge suhkru tarnimise turud; b) eraldi toor-roosuhkru ja suhkrupeedi tarnimise turud, kusjuures toor-roosuhkru tarnete puhul ei ole vaja sooduspäritolu toor-roosuhkrut ning mittesooduspäritolu toor-roosuhkrut täpsemalt eristada; c) melassiturg, kusjuures käesoleva juhtumi puhul ei ole vaja peedi- ja suhkruroomelassi täpsemalt eristada; d) bioetanooliturg, kusjuures käesoleva juhtumi puhul ei ole vaja kindlaks määrata täpset tooteturgu; e) biokütuseturg, kusjuures käesoleva juhtumi puhul ei ole vaja kindlaks määrata täpset tooteturgu; f) söödaturg, kusjuures käesoleva juhtumi puhul ei ole vaja kindlaks määrata täpset tooteturgu; g) rabaturg, kusjuures käesoleva juhtumi puhul ei ole vaja kindlaks määrata täpset tooteturgu.
ET Euroopa Liidu Teataja C 152/24

Euroopa Parlamendi ja nõukogu määruse (EÜ) nr 562/2006 (millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad)) artikli 37 kohase teate ajakohastamine Leedu poolt

Liikmesriigi võimalus sätestada õigusakte, mis kohustavad omama või kaasas kandma pabereid või dokumente vastavalt artikli 21 punktile c

(2014/C 152/05)

LEEDU

Leedu edastatud ja Euroopa Liidu Teatajas (ELT C 98, 29. aprill 2009) avaldatud teabe muutmine.

Leedu õigusaktides ei ole sätestatud kohustust omada või kõikjal kaasas kanda dokumente.

Leedu välismaalaste õigusliku staatuse seaduse (artikli 3 lõige 4) kohaselt peab välisriigi kodanik siiski politseiniku või mõne muu õiguskaitseametniku palvel esitama isikut tõendava dokumendi (reisidokumendi, elamisloa vms) ning muud dokumendid, milles täpsustatakse tema Leedu Vabariigis viibimise eesmärki ja tingimusi ning tõendatakse tema riigis viibimise seaduslikkust.

Lisaks sellele sätestatakse riigipiiri ja selle kaitse seaduses (artikli 17 lõige 5) ja muudes õigusaktides, et isikul, kellel ei ole isikut tõendavat dokumenti, on keelatud siseneda alale, mille suhtes kohaldatakse riigipiiri käsitlevaid õigusakte. Seda keeldu ei kohaldata riigipiiri käsitlevate õigusaktidega hõlmatud sellise ala suhtes, mis asub sisepiiri ääres, välja arvatud juhul, kui ajutiselt on taastatud sisepiirikontroll. 16aastane või vanem Leedu Vabariigi või mõne muu Euroopa Liidu liikmesriigi kodanik või isik, kellel on liidus vaba liikumise õigus, ei tohi siseneda piirialale ilma isikut tõendava dokumendita. Alla 16aastane Leedu Vabariigi kodanik või mõne muu Euroopa Liidu liikmesriigi kodanik või alla 16aastane isik, kellel on liidus vaba liikumise õigus, ei tohi siseneda piirialale ilma sünnitunnistuse, lapse reisidokumendi või mõne muu isikut tõendava dokumendita. Teistel isikutel on keelatud siseneda piirialale, kui neil ei ole kehtivat kolmanda riigi kodaniku passi või muud samaväärset reisidokumenti, välisriigi kodaniku passi või muud isikut tõendavat dokumenti, milles tõendatakse nende Leedu Vabariigis viibimise seaduslikkust.

Isik võib siseneda valvatavale piirialale ainult siis, kui tal on kaasas riigi piirivalve väljastatud ühekordne või alaline luba ja eespool osutatud dokumendid. Kõnealust luba ei pea olema isikul, kes ületab riigipiiri ja siseneb valvatavale piirialale maanteed, veeteed või õhuteed mööda Leedu Vabariigi asjakohastes seadustes ja muudes õigusaktides sätestatud korra kohaselt.
(9)

Keeldudes juurdepääsu andmisest kulude uuringut käsitlevatele dokumentidele leidis konkurentsi peadirektoraat, et need dokumendid ei kuulu komisjoni toimiku hulka, et neid ei kasutatud ega neile ei tuginetud täiendavates vastuväidetes ja et need ei sisalda mingeid süüst vabastavaid tõendeid. Kuna aga kulude uuringu tehnilises kirjelduses osutati äriühingu Visa Europe vastasele menetlusele ja võttes arvesse toimikutele juurdepääsu käsitleva teatise (4) punktis 8 esitatud määratlust, järeldasin, et kulude uuringut käsitlevad dokumendid kuuluvad komisjoni toimiku hulka. Märkisin aga, et äriühingule Visa Europe ei pea andma juurdepääsu kõigile kõnealustele dokumentidele. Komisjoni ja tema alltöövõtjate kirjavahetus, milles hinnatakse alltöövõtjate tööd ja uuringu rahalisi aspekte, komisjoni ja tema ekspertide vaheline kirjavahetus töise mõttevahetusega ja muud esialgsed dokumendid kujutavad endast sise- (juurdepääsuõiguseta) (5) dokumente.
(3)

Nõuandekomitee nõustub komisjoniga, et äriühingu Visa Europe pakutud kohustused on sobivad, vajalikud ja proportsionaalsed ning need tuleks muuta äriühingu Visa Europe suhtes õiguslikult siduvaks.
14.

UPS taotles kinnist istungit ka kahju teooria esitlemiseks, millel TNT esindaja oleks riigispetsiifiliste juhtuuringute põhjal analüüsinud kliendikäitumist. Lükkasin selle taotluse tagasi, kuna olin seisukohal, et ettevõtja UPS õiguse olla suuliselt ära kuulatud seisukohast ei olnud vajalik see, et TNT esindaja käsitleks konfidentsiaalset teavet. Lisaks olin seisukohal, et konkurentide kohalolu TNT esitlusel aitaks kaasa asjaomaste faktide täpsustamisele, kuna ka neil on kliente, kelle käitumise kohta võivad nad arvamust avaldada. See oli tõesti nii, kuna ärakuulamisel võttis DHL seisukoha teatavates nõudlusega seonduvates küsimustes.
56.

Konkreetsemalt soovitab Euroopa andmekaitseinspektor järgmist: a) täpsustada mis tahes tulevases seadusandlikus ettepanekus, milles käsitletakse ELi märgistusstandardi kehtestamist, kas sellega kaasneb isikuandmete töötlemine, ja kui see nii on, siis milliseid ja kelle isikuandmeid töödeldakse; b) hinnata tulirelvalubade andmise puhul meditsiiniandmete ja etnilist kuuluvust käsitlevate andmete töötlemise ning karistusregistri kontrollimise vajalikkust ning järgida tingimusi, mille alusel neid andmete eriliike võib töödelda, nagu on sätestatud nõukogu raamotsuse 2008/977/JSK artiklis 6 ja direktiivi 95/46/EÜ artiklis 8. Tulevane õigusakt peaks sisaldama konkreetseid kaitsemeetmeid: selles tuleks viidata töötlemise otstarbele, loetleda täpselt andmeliigid, mida tohib töödelda, võimaldada juurdepääsu tundlikele andmetele vaid isikutele, kellel on vaja neid teada (nt tervishoiutöötajale, ametiasutuste volitatud töötajale), ja kohustusega hoida ametisaladust, kandes hoolt selle eest, et meditsiinilised / etnilised / süüteo toimepanekust tingitud põhjused loa andmisest keeldumiseks on selgelt sõnastatud, ning täpsustades andmesubjektide õiguste kasutamise üksikasju; c) veenduda enne meetme võtmist piisavalt vahendajate kohustusliku registreerimise ja nende tausta uurimise vajalikkuses ja proportsionaalsuses; d) esitada seoses biomeetriliste sensorite võimaliku kasutamisega nutirelvades asjaomases ettepanekus tõendid julgeolekuriskide kohta, mis õigustavad biomeetriliste andmete kasutamist. Ettepanekus tuleks märkida töödeldavate biomeetriliste andmete liigid, turvameetmed, mis reguleerivad juurdepääsu andmetele ja hoiavad ära andmetega manipuleerimise, ning biomeetriliste andmete ajakohastamise tingimused tulirelva omaniku vahetumise korral; e) lisada õiguskaitseametnikele ette nähtud juhiste ajakohastamisel neisse viide nõukogu raamotsuses 2008/977/JSK sätestatud eeskirjadele, eelkõige seoses konkreetsete andmeliikide töötlemisega. Samuti soovitab andmekaitseinspektor hinnata tulirelva valdaja etnilise päritoluga seotud andmete töötlemise vajalikkust; f) kasutada piiriülese koostöö raames toimuva ELi ametiasutuste teabevahetuse puhul võimalikult palju olemasolevaid turvalisi kanaleid; g) määrata asjaomastes õigusaktides kindlaks, et ballistika ja relvatüüpide faktiliste andmete keskse veebivaramu loomise korral isikuandmeid ei töödelda; h) tagada seoses tulirelvi käsitlevate andmete kogumise kavaga, et riiklikesse registritesse, teise põlvkonna Schengeni infosüsteemi ja vahendisse iArms lisatavad uued funktsioonid on kooskõlas olemasolevate eeskirjadega nendele andmebaasidele juurdepääsemise kohta. Ükskõik milline kava laiendada juurdepääsu kõnealustele andmebaasidele ka teistele üksustele/kasutajatele peaks nõudma praeguse õigusliku aluse muutmist. Juurdepääs nende andmebaaside otsinguvahendile peaks olema vaid volitatud kasutajatel ning otsingutulemused peaksid olema vormis, mis annab vastuse kokkulangevuste esinemise või nende puudumise kohta.
9.

Et lahendada vastuväidetes tõstatatud konkurentsiprobleemi, pakkus teate esitaja 11. märtsil 2013 välja, et ta võtab kohustused. Komisjon tegi järelduse, et neist kohustustest ei piisa, et lahendada konkurentsiprobleemi, mille ühinemine kaasa toob.
4.

Eelkõige nõustub nõuandekomitee komisjoni seisukohaga, et — GSM-rändluse allhanke korras osutatavad andmevahendusteenused kujutavad endast asjaomast tooteturgu; — allhanke korras osutatavad peaaegu reaalajas toimuva rändlusandmete vahendamise teenused („NRTRDE-teenused”) kujutavad endast asjaomast tooteturgu, kuid on võimalik jätta täpsustamata, kas see kuulub laiema turu hulka, mis hõlmab andmevahendusteenuseid; — andmevahendus- ja NRTRDE-teenuste turu täpse geograafilise ulatuse (st üle-EMP-line või ülemaailmne) võib jätta määratlemata, kuna konkurentsihinnang kummagi alternatiivse turumääratluse korral ei muutuks; — i) finantsarveldusteenuste, ii) A2P (rakenduselt kasutajale) ja P2P (kasutajalt kasutajale) teenuste ning iii) rändluse jaotusteenuste täpse toote- ja geograafilise turu võib jätta teatatud tehingu hindamisel määratlemata, kuna konkurentsiprobleeme ei teki mitte ühegi võimaliku turumääratluse puhul.
65.

Privaatse eCall-teenuse ja lisaväärtust pakkuvate teenuste puhul tuletab Euroopa andmekaitseinspektor meelde, et ettepaneku reguleerimisalasse kuuluvana peavad need vastama samadele või rangematele andmekaitsenõuetele kui hädaabinumbril 112 põhineva eCall-teenuse korral. Samuti tuletab ta meelde järgmist: — ettepanekus täpsustatakse, et erinevalt hädaabinumbril 112 põhinevast eCall-teenusest aktiveeritakse privaatne eCall-teenus ja lisaväärtust pakkuvad teenused vabatahtlikult ning inaktiveeritakse vaikimisi; — kavandatava määruse ühes erisättes kehtestatakse nõue, mille kohaselt peavad tarbija ja teenuse osutaja sõlmima asjakohase erilepingu, ning selles sättes on selgitatud, et kõnealune leping peaks sisaldama andmekaitseaspekte, sealhulgas tarbijatele teenus(t)e kohta asjakohase teabe edastamist ning tarbijate nõusoleku küsimist andmete töötlemiseks kõnealuste lisaväärtust pakkuvate teenuste osutamise puhul. Ettepanek tagab, et andmesubjektidele antakse võimalus teenustest loobuda või nendega nõustuda, sõlmides selleks enne andmete töötlemist erilepingu. See nõue ei hõlma automüügilepingu mittevaidlustatavaid ega üldtingimuste alla kuuluvaid sätteid, millega nõustumine on kohustuslik; — lepingus tuleks märkida ka seda, et pakutavast teenusest keeldumisega ei kaasne negatiivseid tagajärgi. Sellise sätte võiks lisada lepingu isikuandmete kaitset käsitlevasse ossa.
2.

Ettepaneku eesmärk on „vähendada selliseid turule sisenemise tõkkeid piiriüleste riigihangete puhul, mida põhjustab e-arveid käsitlevate standardite ebapiisav koostalitlusvõime” (2). Selle saavutamiseks „[t]öötatakse välja uus ühtne Euroopa standard, mis tehakse kõigile turuosalistele kättesaadavaks, et nad saaksid seda kasutada. Kõik hankijad peaksid aktsepteerima sellele standardile vastavaid e-arveid riigihangete puhul, ilma et tuleks asendada olemasolevaid tehnilisi lahendusi” (3).
2.

Euroopa andmekaitseinspektor tunneb heameelt asjaolu üle, et komisjon temaga konsulteeris ning et viide käesolevale arvamusele on lisatud õigusaktide preambulisse.
170.

Euroopa Andmekaitseinspektoril on hea meel ettepaneku artikli 48 üle, milles on sätestatud, et töötajate andmete ja haldusandmete suhtes kohaldatakse täies ulatuses määrust (EÜ) nr 45/2001, sealhulgas selle järelevalvealaseid sätteid. Ta avaldab aga kahetsust, et komisjon ei otsustanud kohaldada määrust (EÜ) nr 45/2001 Europoli põhitegevuse suhtes ning piirata ettepanekut täiendavate erieeskirjade ja eranditega, mis võtaksid nõuetekohaselt arvesse õiguskaitsevaldkonna eripärasid. Euroopa Andmekaitseinspektor märgib siiski, et ettepaneku põhjenduses 32 on sõnaselgelt täpsustatud, et Europoli Andmekaitse-eeskirju tuleks muuta rangemaks ja järgida määruse (EÜ) nr 45/2001 aluspõhimõtteid. Nimetatud põhimõtted on oluline lähtepunkt ka käesoleva arvamuse puhul.
3.

Nõuandekomitee nõustub komisjoniga, et asjaomane geograafiline turg on kogu Rumeenia territoorium. Enamik komitee liikmeid on nõus, komitee vähemus ei nõustu.
9.

Pärast taotluste läbivaatamist teavitasin ma ettevõtjaid Cemex ja Holcim, et vastavalt otsuse 2011/695/EL artikli 4 lõikele 1 puudub mul pädevus sellistes küsimustes sekkumiseks, sest see ei ole kohaldatav ühinemismenetluste uurimise etapi suhtes, mis on algatatud teatisega ja mis toob kaasa kas lubava või keelava otsuse (4).
4.

Nõuandekomitee nõustub komisjoni järgmiste järeldustega. 4.1. Kooskõlastamata mõju kohta võib väita, et teatatud tehing tõenäoliselt ei kahjusta märkimisväärselt tõhusat konkurentsi halli tsemendi turgudel, mis on määratletud 150 km või 250 km raadiusega vööndina ühinevate ettevõtjate tsemenditootmistehaste ümber Saksamaal, Belgias ja Prantsusmaal. Mõned liikmed jäävad erapooletuks. 4.2. Käesoleval juhul ei ole komisjonil vaja hinnata, kas uuritavatel turgudel esineb praegu kooskõlastamist ühinemisele omaste mõjude puudumise tõttu. Mõned liikmed jäävad erapooletuks. 4.3. Samas puuduvad piisavad tõendid, mille alusel järeldada, et teatatud tehing võiks märkimisväärselt tõsta Holcim’i võimet võtta kasutusele vastumeetmeid tarnijate suhtes Põhja-Rein-Vestfaali liidumaal. Mõned liikmed jäävad erapooletuks. 4.4. Samuti on ebatõenäoline, et teatatud tehing muudaks kooskõlastamise lihtsamaks, stabiilsemaks või tõhusamaks sellisel määral, mis annaks põhjust eeldada, et tekivad märkimisväärsed takistused tõhusale konkurentsile erinevatel halli tsemendi geograafilistel turgudel, mis on määratletud 150 km või 250 km raadiusega vööndina ühinevate ettevõtjate tsemenditootmistehaste ümber Saksamaal, Belgias ja Prantsusmaal. Mõned liikmed jäävad erapooletuks. 4.5. Kooskõlastatud mõju kohta võib väita, et teatatud tehing tõenäoliselt ei kahjusta märkimisväärselt konkurentsi erinevate halli tsemendi geograafiliste turgude vahel, mis on määratletud 150 km või 250 km raadiusega vööndina ühinevate ettevõtjate tsemenditootmistehaste ümber Saksamaal, Belgias ja Prantsusmaal. Vähemus jääb erapooletuks. 4.6. Kooskõlastamata ja kooskõlastatud mõju kohta võib väita, et teatatud tehing tõenäoliselt ei kahjusta märkimisväärselt tõhusat konkurentsi halli tsemendi turul, s.o 150/250 km raadiusega vööndis Obourgi tehase ümber, tootmisvõimsuse vähendamise tõttu selles tehases. Mõned liikmed jäävad erapooletuks. 4.7. Teatatud tehing tõenäoliselt ei kahjusta märkimisväärselt tõhusat konkurentsi asjaomastel i) granuleeritud kõrgahjuräbu ja ii) peenestatud granuleeritud kõrgahjuräbu turgudel. Mõned liikmed jäävad erapooletuks.
9.

Nõuandekomitee nõustub komisjoniga, et teatise esitaja 6. mail 2014 võetud lõplikud kohustused kõrvaldavad konkurentsiprobleemid, mille komisjon on kindlaks teinud Iirimaa lõpptarbijaile suunatud mobiilsideteenuste turul. Oma seisukoha esitamisest loobunud ja vastu olevad liikmed on vähemuses.
6.

Menetluses osaleda soovijaid oli ebatavaliselt palju. Ma nõustusin andma huvitatud kolmanda isiku staatuse järgmisele 23 ettevõtjale ja ettevõtjate ühendusele, kes tõendasid, et neil on menetluse tulemuse vastu piisavalt suur huvi: ACCOR S.A., Association Belge des Sociétés Cotées, Association Française des Entreprises Privées, the Association for Financial Markets in Europe, The Bank of New York Mellon, BNP Paribas Arbitrage, Chi-X Europe Ltd., [KONFIDENTSIAALNE], LCH.Clearnet Group Limited, CME Group Inc., Euroclear Group, IMC Financial Markets, ICAP Securities Limited, IntercontinentalExchange Inc., Kyte Group Limited, London Stock Exchange Group plc, Nasdaq OMX Nordic OY, L’Oreal S.A., Robeco Groep N.V., […] (4), Solvay SA, ThromboGenics N.V. ja Vlaamse Federatie van Belegginsclubs en Beleggers vzw.
5.

Nõuandekomitee nõustub komisjoni hinnanguga, et teatise esitajate poolt algselt väljapakutud teatatud toiming takistaks märkimisväärselt tõhusat konkurentsi järgmistel turgudel ja seda hoolimata nende geograafilisest ulatusest: — olemasolevate ja uute Euroopa börsidel kaubeldavate intressimäärafutuuride ja -optsioonide turg, olenemata sellest, kas tehingu mõju analüüsitakse intressimäärafutuuride ja -optsioonide ühtsel üldisel turul või lühi- ja pikaajaliste futuuride ja optsioonide eraldi turgudel ning nende turgude piires intressimäärade eraldi turgudel vastavalt valuutale (euro ja naelsterling); — olemasolevate ja uute Euroopa börsidel kaubeldavate üksikaktsiafutuuride ja -optsioonide turg, olenemata sellest, kas tehingu mõju analüüsitakse üksikute alusvarade, teatava riigi kõigi alusvarade või EMP kõigi alusvarade põhjal; — uute Euroopa börsidel kaubeldavate aktsiaindeksifutuuride ja -optsioonide turg; — Euroopa börsidel kaubeldavate tuletisinstrumentide blokktehingutega seotud tellimusraamatuväliste teenuste turg (olenemata sellest, kas see turg on täiendavalt jagatud tellimusraamatupõhise kauplemise puhul) ning — tehingute registreerimise, kinnitamise ja keskse vastaspoole kliirimisteenuste turg seoses Euroopa aktsiafutuuride ja -optsioonide paindlike versioonidega, millega kaubeldakse börsiväliselt.
70.

Eelkõige keskendume oma märkustes alljärgnevale. — Aruteludes internetipoliitika üle tuleb arvestada eraelu puutumatuse ja andmekaitse kui põhiõigustega. Need on kasutajate võrgusuhtluse alus ja neid tuleb kaitsta nii internetis kui ka reaalelus. — Aruteludes interneti haldamise üle tuleb arvestada eraelu puutumatuse ja andmekaitse kui prioriteetidega. — Seoses interneti halduse käsitlusega, mis hõlmab paljusid sidusrühmi, toetame meetmeid, mis tagavad paljude erinevate sidusrühmade esindatuse, sealhulgas andmekaitseasutuste rolli tunnustamise andmekaitse-eeskirjade jõustamise sidususe parandamisel kogu maailmas. — Meil on hea meel, et komisjon tahab propageerida tähtsate õigusaktide, eelkõige üldise andmekaitsemääruse kiiret vastuvõtmist. Interneti haldamise reform peaks sisaldama ka andmesubjektide õiguste tugevdamist ja õigust andmete kustutamisele. — Komisjon peaks propageerima kõikehõlmavat lähenemist interneti haldamisele ja tagama isikuandmete töötlemise turvalisuse. Kutsume komisjoni üles soodustama julgeolekupoliitika üleilmset koordineerimist, sest sellise poliitika vastuolud ohustavad nii julgeolekut kui ka andmekaitset. — Meil on hea meel komisjoni viite üle tehnilise tootekujunduse ja andmekaitse tihedale seosele. Julgustame komisjoni tegutsema selle nimel, et kaasata optimaalsed andmekaitsenormid tehnoloogiasse juba tootekujundusetapis (lõimitud andmekaitse ja vaikimisi andmekaitse). — Võrgu neutraalsusega seoses soovitame väga, et praegust selleteemalist arutelu mõjutamata peaks kasutusele võetav lahendus võitma laialdase poolehoiu seoses kohaldatavate põhimõtete ning kasutajate ja nende õiguste piisavate tagatiste loomise vajadusega. — Toetame komisjoni püüdlusi leida kiire lahendus eri õigusruumide vastuoludele, mis internetiga seoses sageli tekivad ning ohustavad kasutajate õigust eraelu puutumatusele ja andmekaitsele. Samuti teeme ettepaneku anda kasutajatele vastuolus õigusruumide korral lisa- ja täpsemat teavet andmekaitseõigusaktide ja tagatiste kohta, mida kohaldatakse nende isikuandmete töötlemisele. — Soovime komisjonilt ning teistelt avalik- ja eraõiguslikelt sidusrühmadelt suuremaid jõupingutusi selle nimel, et parandada rahvusvahelist andmekaitsealast koostööd ning tugevdada rahvusvaheliste sidusrühmade üksmeelt ühiste tehniliste ja andmekaitsenormide küsimuses. — Loodame, et komisjon on interneti uue haldamisviisi teemalistes aruteludes eestvedaja ja edendaja. Eelkõige julgustame komisjoni propageerima ELi andmekaitsenorme ja asjaomaste rahvusvaheliste andmekaitsenormide omaksvõtmist kolmandate riikide poolt. Samuti toetame sellise rahvusvahelise dokumendi vastuvõtmist, milles nõutakse andmekaitsenormide järgimist ka luure- ja õiguskaitseorganitelt.
45.

Eelkõige soovitab ta järgmist: — esitada kinnitus, et otsuse eelnõu on mõlemale poolele siduv ja Hiina riikliku õiguse suhtes ülimuslik; — täpsustada otsuse eelnõus vahetatavate andmete kategooriad; — täpsustada, kes on Euroopa Liidu poolne vastutav töötleja; — et komisjon teavitab Euroopa andmekaitseinspektorit ja andmekaitseametnikku kooskõlas määruse (EÜ) nr 45/2001 artiklitega 25 ja 27 (eelkontroll); — esitada Euroopa andmekaitseinspektorile heakskiitmiseks piisavad tagatised kooskõlas määruse (EÜ) nr 45/2001 artikli 9 lõikega 7; — tõlgendada vastastikuse haldusabi lepingu artikli 17 lõiget 4 seetõttu määruse (EÜ) nr 45/2001 artikli 20 kontekstis; — täpsustada, et andmed peavad olema nende edastamise või edasise töötlemise eesmärgiga võrreldes piisavad, asjakohased ja mitte ülemäärased; — kehtestada maksimaalne säilitamisaeg; — täpsustada, et isikuandmeid tohib edastada ainult siis, kui vastuvõtja tagab sellise kaitsetaseme, mis vastab otsuse eelnõus nõutud tasemele; — täpsustada, et andmesubjektidele tuleb enne edastamist teatada töötlemise eesmärk, vastutava töötleja isik kolmandas riigis, edasise edastamise võimalus, nende õigused andmetega tutvuda, neid parandada ja avaldada vastuväiteid ning õiguskaitse ja kahju hüvitamise õigusest; — lisada täiendavad kaitsemeetmed, näiteks isiku õigus teada automaatotsuste otsustamisloogikat; — lisada hoiatavad karistused otsuse eelnõus sätestatud kohustuste mis tahes täitmata jätmise eest; — lisada otsuse eelnõusse või vähemalt poolte kirjavahetusse või otsuse eelnõuga kaasdokumentidesse olemasolevate õiguskaitsevahendite praktiline teave; — täpsustada õiguskaitse tagamise vahendid võimaliku kahju korral, mis tuleneb Hiina ametiasutuste tegevusest või tegevusetusest; — sätestada, et otsuse eelnõu pooled peavad ühiselt kontrollima otsuse eelnõu andmekaitseaspektide täitmist kas ühiskomitee tegevuse raames või eraldi tegevusena ning tagama asjakohastel juhtudel Euroopa Liidu riiklike andmekaitseasutuste kaasamise; — eriti tuleks täpsustada, et poolte vastavate asutuste järelevalve ja kontroll kooskõlas artikli 6 lõikega 9 kehtib otsuse eelnõus käsitletud igasuguse isikuandmete töötlemise suhtes; — täpsustada õiguskaitse tagamise vahendid kahju korral, mis tuleneb Hiina ametiasutuste tegevusest või tegevusetusest; — täpsustada, et otsuse eelnõu rakendamiseks pädevad Hiina ametiasutused peavad taotluse esitamise korral esitama nõuete täitmise kohta piisavad tõendid ja tagama Euroopa Liidu järelevalverühmale juurdepääsu asjaomastele dokumentidele, süsteemidele ja töötajatele; — teatada, et üks aasta pärast otsuse eelnõu jõustumist peab komisjon esitama andmekaitsepõhimõtete rakendamise aruande.
3.

Pealegi on mure eraelu puutumatuse ja andmekaitse pärast viimase viie aasta jooksul vaieldamatult kasvanud. 2012. aasta jaanuaris tegi komisjon ELi andmekaitsega seotud seadusandlike reformide paketi ettepaneku (4). Paljastused ELi üksikisikute massilise jälgimise kohta Ameerika Ühendriikide ja teiste riikide luureagentuuride poolt on alates 2013. aasta juunist oluliselt kahjustanud kindlustunnet, et isikuandmed on konfidentsiaalsed. 2014. aasta aprillis tühistas Euroopa Kohus ühes eespool osutatud kohtuotsuses andmete säilitamise direktiivi (5), sest see riivab liigselt põhiõigusi. Andmekaitsega seotud ELi tasandi meetmed on omandanud üleilmse tähenduse, mida kinnitab näiteks andmekaitseraamistiku reformi arutamine rahvusvahelises ajakirjanduses ja reformiga seotud lobitöö, mille tulemusena esitati Euroopa Parlamendile esimese lugemise ajal ligikaudu 4 000 muudatusettepanekut (6).
2.

Meil on hea meel, et meiega enne ettepaneku vastuvõtmist konsulteeriti ja meile anti võimalus anda komisjonile mitteametlikke märkusi. Komisjon arvestas mitme meie märkusega. Selle tulemusena on määruse ettepanekus paremad andmekaitsemeetmed. Samuti on meil hea meel, et preambulis viidatakse Euroopa Andmekaitseinspektoriga konsulteerimisele.